b'\n_START_ARTICLE_\nSrednji svet\n_START_PARAGRAPH_\nSrednji svet (angle\xc5\xa1ko Middle-Earth) je obmo\xc4\x8dje na Ardi, fantazijskem svetu, ki ga je ustvaril J.R.R. Tolkien kot podlago za svoja literarna dela. Izraz Middle-Earth je dobeseden prevod skandinavskega izraza Midgard, ki pomeni ta svet, svet ljudi. V Srednji svet je v postavljeno dogajanje v knjigah Gospodar prstanov, Hobit in (ve\xc4\x8dinoma) Silmarillionu.\n_START_SECTION_\nZgodovina\n_START_PARAGRAPH_\nEru, Iluvatar, je v za\xc4\x8detkih \xc4\x8dasa ustvaril ajnurje, tem predlo\xc5\xbeil glasbene teme, oni pa so peli pred njim. O tem govori Ainulindal\xc3\xab Sillmarilliona. Neko\xc4\x8d jim je Eru oznanil posebno mogo\xc4\x8dno temo, in ko so peli, se je pred njimi stkalo videnje Arde, sveta. Nekateri izmed ajnurjev so se tako, ko jim je Eru ponudil to mo\xc5\xbenost, odlo\xc4\x8dili spustiti se na novonastali svet in v njem za\xc5\xbeiveti. Valarji,kakor so se poslej imenovali, so svet na\xc5\xa1li \xc5\xa1e neobdelan, dale\xc4\x8d od tistega, kar jim je prikazalo videnje in lotili so se ustvarjanja. Pri tem so jim pomagali tudi ni\xc5\xbeji duhovi, tako imenovani Majarji._NEWLINE_Vendar si je najmogo\xc4\x8dnej\xc5\xa1i izmed Valarjev, Melkor, za\xc5\xbeelel oblast, in je postopoma za\xc4\x8del uni\xc4\x8devati stvaritve ostalih, in tako so se ti po\xc4\x8dasi naveli\xc4\x8dali vedno znova popravlajti ru\xc5\xa1evine njihovega dela in so se odselili v Aman, v mesto Valinor, Srednji svet pa prepustili njegovi hudobiji. Melkor si je postavil trdnjavo Utumno in na svojo stran za\xc4\x8del pridobivati druge Majarje med pomembnej\xc5\xa1imi balroge in Saurona._NEWLINE_Valarji so dolgo omahovali, ali naj ga napadejo, vendar pa se je bli\xc5\xbeal \xc4\x8das, v katerem je bil napovedan prihod Vilinov, prvorojenih otrok Iluvatarjevih, zato so naposled sklenili, da morajo Srednji svet osvoboditi izpod Melkorjeve vladavine. Melkorja so odvedli v Aman, kjer mu je bilo namenjeno pre\xc5\xbeiveti tri veke v ujetni\xc5\xa1tvu._NEWLINE_V \xc4\x8dasu po uni\xc4\x8denju Utumna so valarji(Orom\xc3\xab, eden izmed valarjev), prvi\xc4\x8d naleteli na viline. Posku\xc5\xa1ali so jih pripri\xc4\x8dati, naj pojdejo \xc2\xb8z njimi v Aman, da bi za\xc5\xbeiveli v svetlobi dreves, Telperiona in Laurelina. Vilini so tako za\xc4\x8deli pod vodstvom [(Orom\xc3\xabja]] korakati \xc4\x8dez Srednji svet v Aman. Nekateri so si med pohodom premislili in ostali v Srednjem svetu, postali so znani kot Sivi vilini ali Sindari._NEWLINE_Sindari so sami kljubovali Morgothu (njihovi najve\xc4\x8dji kraljestvi sta bili Ossiriand in Doriath) dokler niso zaradi izgnanstva iz Valinora pri\xc5\xa1li Noldori in ustanovili druga kraljestva. Mir so v Beleriandu ohranjali predvsem z nenehnim obleganjem Morgothove druge trdnjave (Angbanda). Po koncu vojne za dragulje se je povr\xc5\xa1je Srednjega sveta popolnoma spremenilo v stanje, kot je pozneje prikazano v Srednjem Gospodarju prstanov.'